Det var en nabo, der i nat opdagede, at noget var helt galt. I nabohuset var der flammer, så klokken 04.28 modtog alarmcentralen et nødopkald, og der blev sendt brandbiler og redningsfolk til stedet. Men forgæves. - Fremme på stedet finder brandfolkene en person, der er indebrændt, og vi har tilkaldt teknikere og afholdt ligsyn, inden vi kan sige mere om årsagen til branden, oplyser vagtchef Jess Faldberg fra Nordjyllands Politi. Ilden spredte sig ikke yderligere. De mulige pårørende til episoden er underrettet, og tekniske eksperter arbejder på stedet. Rettelse: VI skrev tidligere, at branden var sket i Dronninglund, det er nærmere bestemt i Hovedgaden i Præstbro - en lille by mellem Agersted og Sæby.

Referat:
Natten til torsdag er en person afgået ved døden i forbindelse med en brand i en ejendom i Præstbro.